**Baracs Község Önkormányzat Képviselő-testülete 7/2021. (VI. 28.) önkormányzati rendelete**

**Az önkormányzati képviselők, a bizottsági elnökök és a bizottsági tagok tiszteletdíjáról, természetbeni juttatásáról**

Baracs Község Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

Baracs Község Önkormányzata képviselőit, bizottsági elnököket, bizottság képviselő és nem képviselő tagjait munkájuknak honorálására tiszteletdíj illeti meg.

**2. §**

(1) A tiszteletdíj mértéke:

*a)* települési képviselőnek bruttó 85.000 Ft/hó – alapdíj.

*b)* a települési képviselő bizottság elnökeként az alapdíjon felül bruttó 10.000 Ft/hó tiszteletdíjra jogosult.

(2) Az e paragrafus (1) bekezdésében meghatározott tiszteletdíjat a polgármesteri hivatal minden tárgyhónapot követő hónap 10. napjáig utalja ki.

**3. §**

Baracs Község Önkormányzata a bizottsági tagok munkáját elismeri. Tevékenységükért évente bruttó 55.000 ft-ot állapít meg. A tiszteletdíjat a polgármesteri hivatal minden évben december 15-ig utalja ki.

**4. §**

Baracs Község Önkormányzata képviselőinek, bizottság elnökeinek, bizottság képviselő és nem képviselő tagjainak természetbeni juttatást nem állapít meg.

**5. §**

Hatályát veszti Az önkormányzati képviselők, a bizottsági elnökök és a bizottsági tagok tiszteletdíjáról szóló 4/2021. (V. 27.) önkormányzati rendelet.

**6. §**

Ez a rendelet 2021. augusztus 1-jén lép hatályba.

Általános indokolás

Baracs Község Önkormányzata Képviselő-testülete a Fejér Megyei Kormányhivatal FE/02/493-7/2021 törvényességi felhívásával egyetértett, a törvénysértő rendeletet hatályon kívül helyezte és a törvényességi felhívásban foglaltakra figyelemmel új rendeletet alkotott a bevezető részben foglalt jogszabályok alapján.